केरल में वामपंथी हिंसा और हत्याओं के खिलाफ धरना
भास्कर संवाददाता | होशियारपुर
लोकतंत्रबचाओ मंच के नेतृत्व में हिंदू संगठनों ने वामपंथी हिंसा और हत्याओं के खिलाफ मिनी सचिवालय के सामने धरना दिया। इसके बाद राष्ट्रपति के नाम एडीसी को ज्ञापन दिया। अमरदीप जौली ने कहा कि केरला में जंगल राज स्थापित हो चुका है। वामपंथी विचार के मूल में तानाशाही और हिंसा है।
कम्युनिस्ट पार्टियों ने रूस से चीन, पूर्वी यूरोपीय देशों, कोरिया और क्यूबा से लेकर भारत के लाल गलियारों में घोर असहिष्णुता का प्रकटीकरण किया है। भारत में पश्चिमी बंगाल इस प्रवृत्ति का गवाह है और अब केरल में यह दिख रहा है। कोझी कोड घटना माकपा की बर्बरता का उदाहरण है। 28 दिसंबर की रात माकपा गुंडों ने भाजपा नेता राधाकृष्ण के घर पर पैट्रोल बम से हमला किया, जब उनका समूचा परिवार गहरी नींद में था। सोते हुए लोगों को आग के हवाले कर बदमाश भाग गए। हमले में दो लोगों की मौत हो गई। जनवरी 2017 में भाजपा कार्यकर्ता सुरेश पर मल्लपुरम जिले में तिरुर के पास माकपा गुंडों ने घेर लिया और जबरन दस माह के बेटे को छीनकर सड़क पर फेंक दिया। जंगलराज में महिला और मासूम बच्चे भी सुरक्षित नहीं हैं। अमरदीप डौली ने कहा कि हाल में कन्नूर में 18 जनवरी को भाजपा कार्यकर्ता मुल्लाप्रम एजुथान संतोष की हत्या की गई। भगवंत किशोर गुप्ता ने कहा कि केरल में राष्ट्रपति शासन लागू कर वहां लोकतंत्र की बहाली की जाए। पीड़ित परिवारों को मुआवजा हत्यारों को सजा दी जाए। इस अवसर पर आरएसएस, विहिप, एसजेएम, स्वदेशी जागरण मंच, भारत विकास परिषद, राष्ट्रीय सिख संगत, धर्म जागरण विभाग, सामाजिक समरसता, भाजपा, बजरंग दल, परिवार प्रवोधन, भारतीय जनता पार्टी के कार्यकर्ताओं के अलावा जिला संघ चालक अशोक चोपड़ा, जिला कार्यवाह मनोज गुप्ता, जिला प्रचारक कुलवीर, नगर सहकार्यवाह राजीव महाजन आदि मौजूद थे।
एडीसी को ज्ञापन सौंपते हिंदू संगठन नेता। -भास्कर
hin_Deva bho_Deva hin_Deva hin_Deva hin_Deva